Βαυαρικός Ποινικός Κώδικας

Με την ονομασία Βαυαρικός Ποινικός Κώδικας είναι γνωστός ο Ποινικός Κώδικας του τότε Βασιλείου της Βαυαρίας που τέθηκε σε ισχύ την 1η Οκτωβρίου 1813 και απετέλεσε μία από τις σημαντικότερες ποινικές νομοθεσίες του 19ου αιώνα. Ο κώδικας αυτός συντάχθηκε από τον διακεκριμένο νομομαθή και ποινικολόγο Γιόχαν Άνσελμ Φόιερμπαχ και υποβλήθηκε σε σειρά επεξεργασιών προτού τεθεί σε ισχύ. Υπήρξε η πρώτη απόπειρα να μεταφερθούν σε μια συμπεριληπτική κωδικοποίηση οι ιδέες των φιλοσοφικά μορφωμένων ποινικολόγων της εποχής για ένα έλλογο και φιλελεύθερο ποινικό δίκαιο.Καλλιόπη Κ. Παπακωνσταντίνου: Βιβλιοπαρουσίαση του Feuerbach 2.0? Das griechische Strafrecht von 1834, πρακτικά συνεδρίου, επιμ. Konstantina Papathanasiou και Martin Lӧhnig Ο Βαυαρικός Ποινικός Κώδικας, χάρη στη σαφήνεια των ορισμών του, απετέλεσε πρότυπο για τους μεταγενέστερους ποινικούς κώδικες και σταθμό στην ποινική επιστήμη.

Με βάση τον Βαυαρικό Ποινικό Κώδικα συντάχθηκε και ο ελληνικός Ποινικός ΝόμοςΚαλλιόπη Κ. Παπακωνσταντίνου: όπ. π., που ίσχυσε από το 1834 μέχρι το 1951 (περισσότερο από οποιοδήποτε άλλο ποινικό νομοθέτημα της εποχής του). Αλλά και στον πρώτο αντίστοιχο κώδικά της νεότερης Ελλάδας, που είχε τον τίτλο «Απάνθισμα των εγκληματικών» και εισάχθηκε το 1823, ανιχνεύεται έντονη η επίδραση του Βαυαρικού Ποινικού Κώδικα.

Παραπομπές

Πηγές
 Το λήμμα «Βαυαρικός Ποινικός Κώδιξ» στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 154

Κατηγορία:Ποινικό Δίκαιο
Κατηγορία:Ιστορία του Δικαίου
Κατηγορία:19ος αιώνας στο δίκαιο
Ποινικος Κω